Roomet Leiger

Roomet Leiger (sündinud 8. aprillil 1977)https://www.etis.ee/CV/Roomet_Leiger/eng on Eesti merendustegelane. Alates 1. maist 2015 on ta Eesti Mereakadeemia direktor.https://web.archive.org/web/20190521191245/https://ttu.ee/asutused/mereakadeemia/emera/struktuur-14/struktuur-18/ (vaadatud 19.05.2019)

Ta on lõpetanud 1995. aastal Tallinna 37. Keskkooli, 2000. aastal Eesti Mereakadeemia laevamehaanika erialal ja 2008. aastal Tallinna Ülikooli. Tema magistritöö teema oli "Riigi naftatõrjevõimekuse optimeerimine lääne-eesti rannikumeres kavandatud laevade varjumispaikade näitel". Aastatel 2008–2016 õppis ta Tartu Ülikoolis doktoriõppes ja uuris mere naftareostuse ökoloogilise riski hindamist, kuid doktoritööd ei kaitsnud. 2021. aastal astus ta Läti Mereakadeemia doktoriõppesse.

Töökäik
Ta on töötanud AS-is Estline-Eesti motoristina (1997–1999), AS-is Tallink Grupp vahimehaanikuna (2000–2004), Eesti Mereakadeemias lektori ja projektijuhina (2005–2013), Tartu Ülikooli Eesti Mereinstituudis peaspetsialisti, abiprojektijuhi ja Euroopa Liidu projektide finantsarvestuse peaspetsialistina (2006–2015).

Aastatel 2008–2012 oli ta Eesti Mereakadeemia mehaanikateaduskonna dekaani kohusetäitja, 2008–2012 Päästeameti projektijuht, 2013–2014 Eesti Mereakadeemia arendusprorektor ja rektori kohusetäitja.

2013. aastast töötas ta Tallinna Tehnikaülikoolis projektijuhina ja 2014. aastast TTÜ Eesti Mereakadeemia direktori kohusetäitjana. 

1. maist 2015 töötab ta Eesti Mereakadeemia direktorina.

Liikmesus
 SA Eesti Meremuuseum nõukogu esimees
 AS-i Eesti Loots nõukogu liige
 Eesti Laevaomanike Liidu liige
 Merendusnõukoja liige
 Eesti Laevamehaanikute Liidu liige 
 Tallinna Rotary klubi liige 
 klubi Eesti Karavan liige

Tunnustus
 2014 – Piirivalve teenetemedal
 2019 – Tallinna Ülikooli sajandi vilistlane

 Isiklikku 
Aastatel 2002–2006 oli ta abielus Kaja Kallasega.

2011. aastast on ta abielus Marily Leigeriga, neil on poeg ja tütar.

Viited

Välislingid
Elulugu Eesti Mereakadeemia kodulehel

Kategooria:Eesti koolijuhid
Kategooria:Sündinud 1977